คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

คณะสถาปัตยกรรม ศิลปะและการออกแบบ สถาบันเทคโนโลยีพระจอมเกล้าเจ้าคุณทหารลาดกระบัง เป็น 1 ใน 13 คณะ 5 วิทยาลัย ของสถาบัน มีทั้งสิ้น 3 กลุ่มวิชา สถาปัตยกรรม ศิลปกรรม และการออกแบบ ตั้งอยู่ฝั่งตรงข้ามหอสมุดกลาง ติดกับคณะวิศวกรรมศาสตร์ มีเนื้อที่ 82 ไร่เศษ  แต่เดิมเป็นโรงเรียนช่างบริการส่งเสริมอาชีวศึกษาก่อนที่ยกฐานะเป็นคณะสถาปัตยกรรมศาสตร์ ถือเป็นคณะสถาปัตยกรรมศาสตร์ที่ใหญ่และมีพื้นที่การเรียนการสอนมากที่สุดในประเทศไทย

 ประวัติ 
คณะสถาปัตยกรรม ศิลปะและการออกแบบสถาบันเทคโนโลยีพระจอมเกล้าเจ้าคุณทหารลาดกระบัง มีความเป็นมาเริ่มต้นจาก "โรงเรียนช่างบริการส่งเสริมอาชีวศึกษา (บ.ส.อ.)" ในการอำนวยการของบริการส่งเสริมอาชีวศึกษา กรมอาชีวศึกษา กระทรวงศึกษาธิการความเป็นมาของคณะฯ  คณะสถาปัตยกรรมศาสตร์ สจล.ตั้งแต่ 1 มิถุนายน 2497 ต่อมาได้มีการยุบเลิกบริการส่งเสริมอาชีวศึกษาขึ้นทำให้โรงเรียนถูกยุบไปด้วย ต่อมากรมโยธาธิการได้รับคำสั่งให้ดำเนินการเปิดทำการสอนจึงตั้ง "โรงเรียนส่งเสริมอาชีพก่อสร้าง " เมื่อวันที่ เมื่อ 9 สิงหาคม พ.ศ. 2499 มีแผนกช่างก่อสร้างเพียงแผนกเดียว เป็นหลักสูตร 2 ปี ต่อมากรมโยธาธิการได้ถูกยุบไปรวมกับกรมโยธาเทศบาล ทำให้โรงเรียนย้ายกลับไปสังกัดกระทรวงศึกษาธิการอีกครั้ง

ในปี พ.ศ. 2506 โรงเรียนส่งเสริมอาชีพก่อสร้างได้มีการปรับปรุงหลักสูตรยกระดับการศึกษาให้สูงขึ้นเทียบเท่าวิทยาลัยเทคนิค จึงได้ยกขึ้นเป็น "วิทยาลัยวิชาการก่อสร้าง " เมื่อ 26 เมษายน พ.ศ. 2506 ใช้อาคารสถานที่ ณ ตำบลบางพลัด จังหวัดธนบุรี เปิดการสอนสาขาวิชาสถาปัตยกรรม, สาขาวิชาวิศวสถาปัตยกรรม, สาขาวิชาออกแบบตกแต่งภายใน, สาขาวิชาออกแบบผลิตภัณฑ์, สาขาวิชาวิศวกรรมการทาง และสาขาวิชาวิศวกรรมการสำรวจ โดยเริ่มแรกมีอาจารย์เพียง 3 ท่าน

ประมาณปี พ.ศ. 2511 กรมอาชีวศึกษามีนโยบายให้ย้ายสถานศึกษามาอยู่ที่ลาดกระบัง เพราะสถานที่เดิมคับแคบ ก่อสร้างแล้วเสร็จและย้ายมาอยู่ที่ลาดกระบังเมื่อ ตุลาคม พ.ศ. 2514 ในปีเดียวกันนี้สถาบันเทคโนโลยีพระจอมเกล้าเจ้าคุณทหารลาดกระบังอาศัยอำนาจตามความในมาตรา 9 และมาตรา 14 (7) แห่งพระราชบัญญัติ สถาบันเทคโนโลยีพระจอมเกล้า พ.ศ. 2514 ได้พิจารณามาตรฐานการศึกษาและหลักสูตรการสอนแล้วเห็นว่าสามารถจัดการศึกษาถึงระดับปริญญาได้ จึงมีมติเมื่อวันที่ 5 พฤศจิกายน พ.ศ. 2514 ให้รับวิทยาลัยวิชาการก่อสร้างเข้าสมทบในสถาบันเทคโนโลยีพระจอมเกล้า จัดตั้งเป็นคณะสถาปัตยกรรมศาสตร์ของสถาบันเทคโนโลยีพระจอมเกล้า ตั้งแต่ปีงบประมาณ พ.ศ. 2516 เป็นต้นไปประกาศกระทรวงศึกษาธิการเรื่องให้วิทยาลัยวิชาการก่อสร้างรวมเข้ากับสถาบัน เทคโนโลยีพระจอมเกล้า ลงวันที่ 25 พฤษภาคม 2515 คณะสถาปัตยกรรมศาสตร์ลาดกระบัง จึงถือเป็นคณะสถาปัตยกรรมศาสตร์ ที่เปิดในระดับอุดมศึกษาเป็นแห่งที่ 3 ของประเทศไทยราชกิจจานุเบกษา เล่มที่ 89 ตอนที่ 94 หน้า 1621 20 มิถุนายน 2515, ประกาศกระทรวงศึกษาธิการ เรื่อง ให้วิทยาลัยวิชาการก่อสร้างรวมเข้ากับสถาบันเทคโนโลยีพระจอมเกล้า (ratchakitcha.soc.go.th)

 หน่วยงานและหลักสูตร 

 หน่วยงาน ระดับปริญญาตรี ระดับปริญญาโท ระดับปริญญาเอก กลุ่มวิชาสถาปัตยกรรมและการวางแผนหลักสูตรสถาปัตยกรรมศาสตรบัณฑิต
 สาขาวิชาสถาปัตยกรรม
 สาขาวิชาสถาปัตยกรรมภายใน
หลักสูตรภูมิสถาปัตยกรรมศาสตรบัณฑิต

หลักสูตรภูมิสถาปัตยกรรม

หลักสูตรวิทยาศาสตรบัณฑิต

สาขาวิชาสถาปัตยกรรม (หลักสูตรนานาชาติ)

หลักสูตรสองปริญญา 

 สาขาวิชาสถาปัตยกรรม (นานาชาติ)
สาขาวิชาวิศวกรรมโยธา (หลักสูตรนานาชาติ)หลักสูตรการวางแผนภาคและเมืองมหาบัณฑิต 
 สาขาวิชาการวางแผนชุมชนเมืองและสภาพแวดล้อม
หลักสูตรสถาปัตยกรรมศาสตรมหาบัณฑิต 
 สาขาวิชาการออกแบบอุตสาหกรรม
 สาขาวิชาสถาปัตยกรรมเขตร้อน
 สาขาวิชาเทคโนโลยีสถาปัตยกรรม
 สาขาวิชาสถาปัตยกรรมภายในหลักสูตรปรัชญาดุษฎีบัณฑิต
 สาขาวิชาสหวิทยาการการวิจัยเพื่อการออกแบบ

 สาขาวิชาการออกแบบสภาพแวดล้อม กลุ่มวิชาศิลปกรรมหลักสูตรศิลปกรรมศาสตรบัณฑิต
 สาขาวิชาภาพยนตร์และดิจิทัล มีเดีย
 สาขาวิชาการถ่ายภาพ
 สาขาวิชาศิลปกรรม มีเดียอาร์ต และอิลลัสเตชันอาร์ต
 สาขาวิชาศิลปะสร้างสรรค์และภัณฑารักษ์ศึกษา (หลักสูตรนานาชาติ)หลักสูตรศิลปกรรมศาสตรมหาบัณฑิต 
 สาขาทัศนศิลป์- กลุ่มวิชาการออกแบบหลักสูตรสถาปัตยกรรมศาสตร์บัณฑิต
 สาขาวิชาศิลปอุตสาหกรรม
หลักสูตรศิลปกรรมศาสตรบัณฑิต
 สาขาวิชานิเทศศิลป์
 สาขาวิชาการออกแบบประสบการณ์สำหรับสื่อบูรณาการ
หลักสูตรการออกแบบบัณฑิต

สาขาวิชาปัญญาออกแบบเพื่อเศรษฐกิจสร้างสรรค์ (หลักสูตรนานาชาติ) (หลักสูตรใหม่ พ.ศ.2567)หลักสูตรศิลปกรรมศาสตรมหาบัณฑิต 
 สาขาวิชาการออกแบบสื่อดิจิทัลและการภาพยนตร์-

 สัญลักษณ์ประจำคณะ 
 สัญลักษณ์คณะ คือ รวงผึ้ง
 ดอกไม้ประจำคณะ  คือ ดอกพิกุลสีและดอกไม้ประจำคณะ  สถาบันเทคโนโลยีพระจอมเกล้าเจ้าคุณทหารลาดกระบัง
 สีประจำคณะ คือ สีซีเปีย

 ดูเพิ่ม 
 สถาบันเทคโนโลยีพระจอมเกล้าเจ้าคุณทหารลาดกระบัง

 อ้างอิง 

หมวดหมู่:สถาบันเทคโนโลยีพระจอมเกล้าเจ้าคุณทหารลาดกระบัง
ทเคโนโลยีพระจอมเกล้าเจ้าคุณทหารลาดกระบัง